Diari Oficial de la Generalitat Valenciana


Sumari del DOGV 5816, del 29-07-2008 (2008/9437)

RESOLUCIÓ de 16 de juliol de 2008, de la Direcció General d'Administració Autonòmica, per la qual s'executa la Sentència número 417/2008, de 30 d'abril de 2008, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5816

Data del DOGV
:   29-07-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/9437


Data del document
:   16-07-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * recurs administratiu
    * execució de sentència

RESOLUCIÓ de 16 de juliol de 2008, de la Direcció General d'Administració Autonòmica, per la qual s'executa la Sentència número 417/2008, de 30 d'abril de 2008, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana. [2008/9437]  
Vista la Sentència núm. 417/2008 del Tribunal Superior de Justícia de la Comunitat Valenciana, per la qual s'estima parcialment el recurs d'apel·lació interposat per Mercedes Igualada Portalés, contra la interlocutòria del Jutjat Contenciós Administratiu núm. 7 de València, 11/2007, de 21.06.2007, en el recurs contenciós administratiu núm. 270/2002, pel qual es va declarar correctament executada la Sentència 139/2003, de data 13 de juny de 2003, del mateix Jutjat.  
Vist que, tal com s'indica en l'esmentada sentència, per a una correcta execució de la sentència 139/2003, recaiguda en relació amb la convocatòria del concurs de mèrits per a la provisió de lloc de treball de naturalesa funcionarial, sector administració general, grup A, direccions de servici i equivalents, convocatòria 43/2002, la reducció de 5 a 3 punts en la puntuació màxima a atorgar en l'entrevista no complix en els termes estrictes la sentència d'execució de la qual es tracta.  
Atés que per a una correcta execució de la sentència 139/2003, la puntuació a atorgar per l'entrevista ha de ser d'un màxim de 2,70 punts, per la qual cosa s'ha de procedir novament a la ponderació de les puntuacions dels sol·licitants del lloc de treball núm. 18671, cap de Servici de Promoció i Participació a fi d'adjudicar el dit lloc.  
Revisades les actes de la Comissió de Valoració i vistes les puntuacions atorgades a cadascun dels participants, tant en la fase d'entrevista com la global.  
Realitzada novament la ponderació de la puntuació, en el sentit d'atorgar a l'entrevista un màxim de 2,70 punts, en compte dels 5 que atribuïa l'apartat 5é D) de la convocatòria, la Sra. Castelló passa a tindre una puntuació de 16,86 i la Sra. Igualada aconseguix una puntuació inferior, en obtindre 16,51, per la qual cosa no resulta cap modificació en l'adjudicació definitiva del lloc de treball núm.18058, cap de Servici de Promoció i Participació, d'acord amb el que disposa la Resolució de 24 de novembre de 2005 de la Direcció general d'Administració Autonòmica per la qual es va procedir a l'execució de l'esmentada sentència 139/2003.  
Atés el que disposa l'article 18 de la Constitució espanyola i l'article 17.2 de la Llei Orgànica del Poder Judicial, sobre l'obligatorietat de complir les sentències i la resta de resolucions fermes dictades pels jutges i tribunals.  
En virtut de l'anterior, fent ús de les competències que tinc conferides i en execució de l'esmentada sentència, resolc  
Confirmar a Nativitat Castelló Llí l'adjudicació del lloc de treball núm. 18789, cap de Servici de Promoció i Participació.  
València, 16 de juliol de 2007.- El director general d'Administració Autonòmica: Pedro Javier Garcia Ribot.